Aušinimas oru

Aušinimas oru – būdas išsklaidyti šilumą, paprastai panaudojant ventiliatorius. Tai vienas iš būdų aušinti kompiuterius, kuriuose šilumą skleidžia mikroprocesorius arba vaizdo plokštė.

Aušinimas oru taip pat naudojamas vidaus degimo ir elektros varikliuose.

Alternatyva aušinimu oru – aušinimas vandeniu.

 Tipai 
Išskiriami du aušinimo tipai: pasyvusis ir aktyvusis.

 Pasyvusis aušinimas 
Pasyvaus aušinimo metu naudojamas radiatorius pritaisytas prie komponento, kurį reikia atvėsinti. Radiatorius sudarytas iš šilumai laidaus metalo, pvz., vario arba aliuminio. Iš komponento išsiskyrusi šiluma pereina per radiatorių ir išskaidoma ore.

 Aktyvusis aušinimas 
Aktyvaus aušinimo metu radiatorius papildomai naudoja ventiliatorių, kuris paspartina šilumos išsisklaidymą.

Kategorija:Termodinamika